“O‘zbekiston Respublikasi Oliy Majlisi Senatining qo‘mitalari tomonidan O‘zbekiston Respublikasi Oliy Majlisi Qonunchilik palatasi qabul qilgan va O‘zbekiston Respublikasi Oliy Majlisi Senatiga ma’qullash uchun kelib tushgan qonunlarni dastlabki tarz

O‘zbekiston Respublikasi Oliy Majlisi Senatining 2015-yil 18-martdagi KQ-8-III-sonli Qarori bilan tasdiqlangan O‘zbekiston Respublikasi Prezidenti I. Karimovning 2015-yil 22-yanvarda Oliy Majlis Senatining birinchi majlisida so‘zlagan nutqida hamda 2015-yil 23-yanvarda Oliy Majlis Qonunchilik palatasi va Senatining qo‘shma majlisidagi, shuningdek 2015-yil 16-yanvarda Vazirlar Mahkamasining 2014-yilda mamlakatni ijtimoiy-iqtisodiy rivojlantirish yakunlariga va 2015-yilgi iqtisodiy dasturning eng muhim ustuvor vazifalariga bag‘ishlangan majlisidagi ma’ruzalarida belgilab berilgan vazifalarning bajarilishi yuzasidan O‘zbekiston Respublikasi Oliy Majlisi Senatining 2015-yilga va kelgusi yillarga mo‘ljallangan harakat dasturining 1.1, 2.1, 3.1, 3.3, 3.4, 4.1-bandlari ijrosini ta’minlash uchun O‘zbekiston Respublikasi Oliy Majlisi Senatining Kengashi qaror qiladi:
 1. O‘zbekiston Respublikasi Oliy Majlisi Senati Kengashining 2010-yil 29-oktabrdagi 106-II-sonli qarori bilan tasdiqlangan “O‘zbekiston Respublikasi Oliy Majlisi Senatining qo‘mitalari tomonidan O‘zbekiston Respublikasi Oliy Majlisi Qonunchilik palatasi qabul qilgan va O‘zbekiston Respublikasi Oliy Majlisi Senatiga ma’qullash uchun kelib tushgan qonunlarni dastlabki tarzda ko‘rib chiqish tartibi to‘g‘risida”gi nizomga ilovaga muvofiq o‘zgartish va qo‘shimchalar kiritilsin.
 2. Ushbu qarorning ijrosini nazorat qilish O‘zbekiston Respublikasi Oliy Majlisi Senati Raisining o‘rinbosari S.B. Artikova zimmasiga yuklatilsin.
 1) 2-banddagi “ma’qullash” degan so‘z “ko‘rib chiqish” degan so‘zlar bilan almashtirilsin;
 2) 3-band:
 birinchi xatboshisining o‘zbekcha matnidagi “kiritish chog‘ida” degan so‘zlar “kiritishda” degan so‘z bilan almashtirilsin;
 quyidagi mazmundagi “z” kichik band bilan to‘ldirilsin:
 “z) xalqaro hujjatlar va chet el mamlakatlari qonun hujjatlarining prinsiplari, qoidalari hamda ta’riflarining tayyorlangan batafsil tahlilini o‘z ichiga olgan qiyosiy jadval”;
 “z” kichikbandi “i” kichik band deb hisoblansin;
 3) 4-bandning:
 birinchi qismi o‘zbekcha matnidagi “deyiladi” degan so‘z “deb yuritiladi” degan so‘zlar bilan almashtirilsin;
 ikkinchi qismi o‘zbekcha matnidagi “ular orasidan” degan so‘zlar “ulardan birini” degan so‘zlar bilan almashtirilsin;
 4) 6-banddagi “tarjima” degan so‘z “tahririyat” degan so‘z bilan almashtirilsin;
 5) 11-band:
 “e” kichik bandi quyidagi tahrirda bayon etilsin:
 “e) rad etish uchun Senat yalpi majlisiga kiritilayotgan qonunlarning matnlari yuzasidan takliflar tayyorlaydi”;
 quyidagi mazmundagi “j” — “k” kichik bandlar bilan to‘ldirilsin:
 “j) umumdavlat va mintaqalar manfaatlarining mutanosibligini ta’minlash, shuningdek qonun yuzasidan hududiy manfaatlarni hisobga olgan holda o‘rganishlar tashkil etish va takliflar olish maqsadida qonunlarning joylarda ishlayotgan mas’ul qo‘mita a’zolariga va muayyan hududdagi boshqa senatorlarga yuborilishini ta’minlaydi;
 z) qonunlarning bir-biriga zid kelmasligini va tizimliligini ta’minlaydi;
 i) qonunlarni ularda amalga oshirish mexanizmlari mavjudligi nuqtai nazaridan ko‘rib chiqadi;
 k) qonunlarni chet el huquqiy amaliyoti bilan har tomonlama, chuqur qiyosiy tahlil qilish maqsadida rivojlangan demokratik mamlakatlar tajribasini o‘rganib chiqadi”; 
 6) quyidagi mazmundagi 111 — 113-bandlar bilan to‘ldirilsin:
 “111. Senat qo‘mitalari qonunlarni ko‘rib chiqish jarayoniga keng jamoatchilikni jalb etish maqsadida Senat qo‘mitalari huzurida yetakchi mutaxassislar, olimlar, amaliyotchilar, fuqarolik jamiyati institutlarining vakillaridan iborat tarkibda ekspert guruhlari tuzishi mumkin.
 112. Senat qo‘mitalari huzuridagi ekspert guruhlari:
 mas’ul qo‘mita raisining topshirig‘iga ko‘ra qonunlarni ko‘rib chiqadi va ular yuzasidan taklif va fikr-mulohazalar bildiradi;
 Senat qo‘mitalari tomonidan qonunni ko‘rib chiqish uchun tuziladigan ishchi guruhlar faoliyatida ishtirok etadi;
 qonunlar yuzasidan qo‘mitaga kelib tushgan takliflar va fikr-mulohazalarni umumlashtirishda Senat qo‘mitalari ishiga yordam beradi;
 Senat qo‘mitalarining qonunlarni chet el huquqiy amaliyoti bilan har tomonlama, chuqur qiyosiy tahlil qilish maqsadida rivojlangan demokratik mamlakatlar tajribasini o‘rganish bilan bog‘liq faoliyatiga ko‘maklashadi.
 113. Senat qo‘mitalari ko‘rib chiqilayotgan qonunlar yuzasidan jamoatchilikni xabardor qilish hamda ularning fikrini tizimli va doimiy ravishda o‘rganib borish maqsadida ommaviy axborot vositalari vakillari, fuqarolik jamiyati institutlari va boshqa tashkilotlar bilan yaqin hamkorlik qiladi”;
 7) 14-band quyidagi tahrirda bayon etilsin:
 “14. Mas’ul qo‘mita Senat Devonining Nazorat-axborot bo‘limi bilan birgalikda qonun qo‘mitaga kelib tushgan kundan e’tiboran ikki kun ichida qonun nusxalarini ular yuzasidan umumdavlat va mintaqalar manfaatlarining mutanosibligini ta’minlash maqsadida, shuningdek hududiy manfaatlarni hisobga olgan holda o‘rganishlar tashkil etish va takliflar olish uchun joylarda ishlayotgan mas’ul qo‘mita a’zolariga va muayyan hududdagi boshqa senatorlarga yuboradi. Qonun va unga tegishli boshqa materiallar pochta aloqasi vositalari orqali yoki elektron shaklda yuborilishi mumkin”;
 8) quyidagi mazmundagi 141 — 143-bandlar bilan to‘ldirilsin:
 “141. Mas’ul qo‘mita a’zosi yoki muayyan hududdagi senatorlar qonunni olgandan so‘ng ushbu qonunning mazmun-mohiyatidan xalq deputatlari mahalliy Kengashlari deputatlari, fuqarolik jamiyati institutlari vakillari va mutaxassislarning xabardorligini ta’minlash hamda uning hududiy manfaatlarga mosligini o‘rganib chiqish maqsadida uch kunlik muddat ichida Qoraqalpog‘iston Respublikasi Jo‘qorg‘i Kengesining hamda xalq deputatlari viloyat va Toshkent shahar Kengashlarining masalaga daxldor qo‘mitasi yoki doimiy komissiyasi bilan birgalikda muhokamalar tashkil etadi.
 142. Qo‘mita a’zosi yoki muayyan hududdagi senatorlar qonunlarning, ayniqsa, aholining hayotiy muhim manfaatlariga, sotsial huquqlariga bevosita taalluqli bo‘lgan qonunlarning muhokamasiga xalq deputatlari mahalliy Kengashlari deputatlarini, fuqarolik jamiyati institutlari, xususan fuqarolarning o‘zini o‘zi boshqarish organlari hamda ommaviy axborot vositalari vakillarini keng jalb etadi.
 143. Mas’ul qo‘mita, uning joylardagi a’zolari va muayyan hududdagi senatorlar Senatning Matbuot kotibi bilan birgalikda qonunlar yuzasidan tashkil etilgan muhokamalarni respublika va mahalliy ommaviy axborot vositalarida keng yoritish choralarini ko‘radi”;
 9) 15-band quyidagi tahrirda bayon etilsin:
 “15. Qo‘mita a’zosi yoki muayyan hududdagi boshqa senator qonun yuzasidan hududiy manfaatlardan kelib chiqqan taklif va fikr-mulohazalar mavjud bo‘lgan taqdirda ularni asoslantirgan holda ikki kun ichida umumlashtirilgan ma’lumot tayyorlaydi va uni mas’ul qo‘mitaga yuboradi”;
 10) quyidagi mazmundagi 151-152-bandlar bilan to‘ldirilsin:
 “151. Qo‘mita a’zosi qonun yuzasidan tayyorlangan taklif va fikr-mulohazalarni qonunni dastlabki tarzda ko‘rib chiqish maqsadida qo‘mita tomonidan tashkil etiladigan ishchi guruhi yig‘ilishida ham bildirishi mumkin.
 152. Mas’ul qo‘mita barcha qo‘mita a’zolaridan yoki boshqa senatorlardan to‘plangan taklif va fikr-mulohazalarni umumlashtiradi va ularni qonun yuzasidantashkil etiladigan ishchi guruhi yig‘ilishi muhokamasiga kiritadi”;
 11) 22-bandning o‘zbekcha matnidagi “ko‘rib chiqish chog‘ida” degan so‘zlar “ko‘rib chiqishda” degan so‘zlar bilan almashtirilsin;
 12) 26-bandi “muvofiq” degan so‘zdan keyin “uning o‘rinbosari yoxud” degan so‘zlar bilan to‘ldirilsin;
 13) 27-bandi ikkinchi qismining o‘zbekcha matnidagi “o‘tkazish chog‘ida” degan so‘zlar “o‘tkazishda” degan so‘z bilan almashtirilsin;
 14) 42-bandning ikkinchi jumlasi quyidagi tahrirda bayon etilsin:
 “Kelishuv komissiyasining ish tartibi Qonunchilik palatasi va Senat tomonidan tasdiqlanadigan O‘zbekiston Respublikasi Oliy Majlisi palatalarining kelishuv komissiyasini tuzish va uning faoliyatini tashkil etish tartibiga muvofiq belgilanadi”;
 15) 45-band quyidagi tahrirda bayon etilsin:
 “45. Qonunni Senatning yalpi majlisida ko‘rib chiqish tartibi O‘zbekiston Respublikasi Oliy Majlisi Senatining Reglamenti bilan belgilanadi”;
 16) 48-banddagi “tarjima” degan so‘z “tahririyat” degan so‘z bilan almashtirilsin;
 17) 53-band quyidagi tahrirda bayon etilsin:
 “53. Qonun yuzasidan Senat qarorining davlat va rus tilidagi elektron nusxalari Matbuot va tahririyat bo‘limida saqlanib, ushbu bo‘lim Senatning yalpi majlisida qabul qilingan Senat qarori tegishli blankada chiqarilishini ta’minlaydi”;
 18) 54-banddagi “tarjima” degan so‘z “tahririyat” degan so‘z bilan almashtirilsin;
 19) 55-banddagi:
 “Senat mas’ul qo‘mitasi” degan so‘zlar “mas’ul qo‘mita” degan so‘zlar bilan almashtirilsin;
 “tarjima” degan so‘z “tahririyat” degan so‘z bilan almashtirilsin;
 20) 58-banddagi “bayonnomalar sho‘basiga” degan so‘zlar “bayonlar va maxfiy hujjatlarni yuritish sektoriga” degan so‘zlar bilan almashtirilsin;
 21) 62-band quyidagi tahrirda bayon etilsin:
 “62. Senat Devoni bo‘limlarining faoliyatini amalga oshirish tartibi O‘zbekiston Respublikasi Oliy Majlisi Senati Devonining bo‘limlari to‘g‘risidagi nizomlar bilan belgilanadi”.